Uutisissa: Tuleva maailmanlaajuinen herätys.
Ikänsä rukoilleet johtajat sanovat, että Jumala tekee pian jotain tavatonta.
Ja: Seurakunta on lähtenyt talosta.
Pastori järjestää virtuaalisia juhlia kellarissaan ihmisille, -
jotka eivät ikipäivänä tulisi kirkkoon.
Lisäksi: Maailman muslimit paastoavat ja rukoilevat.
Entiset muslimit tuovat heille totuuden sanomaa.
KRISTILLISEN MAAILMAN UUTISET
Hei ja tervetuloa uutisten pariin. Olen George Thomas.
Seurakunnat ovat siirtäneet tilaisuutensa nettiin.
Uskovat kokoontuvat verkossa rukoilemaan ja ylistämään.
Useammat kuin koskaan käyttävät lahjojaan evankeliumin julistamisessa.
Kuten Paul Strand raportoi, se voi pohjustaa globaalia herätystä.
Älkää säikähtäkö. Tämä väkijoukko oli koolla ennen korona-aikaa.
He rukoilivat Torontossa globaalia herätystä, -
jolla olisi suurin vaikutus kautta aikain.
Seuraava herätys voi välttyä aiemmin rajoittaneilta seikoilta.
Kun paikallinen herätys kasvaa ja venyy, henkilökunta väsyy.
Pandemian aikana kokoukset eivät rajoitu yhteen paikkaan.
Internetissä yksittäisestä herätyksestä voi tulla globaali.
Maailma on muuttunut. Miljoonat voivat seurata tapahtumia verkossa.
Järjestö on tavoittanut kymmeniä miljoonia.
Luin lapsena, että kun Jeesus palaa, jokainen silmä näkee Hänet.
Mietin, miten se on mahdollista. Nyt sen ymmärtää.
John Kilpatrick, Brownsvillen herätys: -
Jumala voi tehdä vaikka mitä reaaliaikaisessa mediassa kaikkialla.
Digiajan työ etenee autoritaaristen hallintojen sensuroinnista huolimatta.
Jopa köyhimmillä alkaa olla kännyköitä.
Muistisiruun mahtuu vaikka koko Raamattu.
Ennen salakuljetimme Raamattuja. Nyt on muistisirut.
Jos jää kiinni, ne voi niellä.
Sana pääsee joka kieleen, heimoon ja kansaan.
Lisäksi on muodostumassa aivan uudenlaista yhteyttä.
On harvinaista, että kristityt laittavat syrjään erimielisyydet ja oppiriidat.
On muotoutumassa yhteyttä eri järjestöjen, liikkeiden -
ja jopa eri tunnustuskuntien välillä. Se on Jumalasta.
En ole ikinä ymmärtänyt, miksei tehdä enemmän yhteistyötä.
Onhan tavoite sama.
John Arnott näki raja-aitojen kaatuvan 1990-luvulla Torontossa.
Ihmisiä tuli. Kukaan ei välittänyt, -
oliko vieressä helluntailainen, katolilainen, metodisti tai baptisti.
Arnott ja Baker ovat profetoineet herätyksestä, -
joka on kuin globaali tsunami.
Kaikki virrat, Jumalaa radikaalisti rakastavat kaikkialta maailmasta -
ovat nyt kokoontumassa yhteen.
Kun tulemme yhteen, aalto vain kasvaa ja kasvaa.
Jumalan viimeisessä suuressa liikkeessä Jumala liikkuu.
Emme seuraa vain uutta opetusta, oppia tai lähetystä vaan Herraa.
Rick Joyner uskoo, että Jumala johtaa sitä ja se keskittyy Jeesukseen.
Jeesus valtaa sydämemme. Kaikki kiteytyy Kristukseen.
Jumalan laskee väkevän läsnäolon.
Jumalan läsnäolo on erityistä.
Ihmiset etsivät sydämen ja sielun täytettä, Kilpatrick uskoo.
Meidät on geneettisesti tehty sitä läsnäoloa ja kirkkautta.
Rukouskoordinaattori Lila Terhune: -
maailman pimetessä nousee suuri valo ja herätys.
Tehtävämme seurakuntana on vastustaa pimeyttä, -
jotta Herran läsnäolo ja kirkkaus voi peittää maan niin kuin vedet meren.
Herätys on oleva historian suurin ja paras, Kolenda uskoo.
Mikään ei vähene Jumalassa. Hän aina ylittää itsensä.
Myöhempi on aina parempi kuin aiempi.
Paul Strand, Toronto, Kanada.
Millaisesta työstä siis puhumme?
Yksi megaseurakunnan pastori levittää ilosanomaa kellaristaan.
Radikaali lähestymistapa sisältää maallisen DJ:n ja tanssia.
Hän kutsuu sitä uudeksi evankeliointitasoksi.
Vanhempi kirjeenvaihtaja Eric Philips jatkaa.
Pastori Jamal Bryant kertoo, -
että nettijumalanpalveluksilla on yleensä noin 70 000 katsojaa.
Ensimmäisiin kellaribileisiin liittyi 168 000 katsojaa.
Haastavat ajat vaativat haastavia toimia, hän sanoo.
Osoita jotakuta sattumanvaraisesti ja huuda: Ole siunattu!
Puhun sitä hengityselintesi yli.
Tämä on normilähetys jumalanpalveluksesta -
Jamal Bryantin New Birth -seurakunnasta Atlantasta.
Pari viikkoa sitten hän siirtyi eri lavalle.
Mieletöntä!
Lähetys tuli kellarista. Mukana oli DJ, joka soitti hiphopia, R&B:tä ja räppiä.
Kohteena ovat loitontuneet ja pelastumattomat.
DJ, pidä tämä. Tarvitsen kaksi minuuttia. Älä sählää sen kanssa.
Ajat ovat radikaalit. Seurakunta on lähtenyt talosta.
Jeesus söi syntisten, publikaanien ja veronkerääjien kanssa.
Seurakunnan pitää nyt lakata saarnaamasta itselleen -
ja suuntautua ulospäin.
Monet on määrätty pysymään kotona.
Bryant näki otolliseksi tarjota heille Kristusta.
Ensin piti kiinnittää huomio.
Se oli perinteinen Troijan hevosen sotastrategia.
Tein aluksi jotain, mikä sai heidät laskemaan suojamuurit.
Kun pääsin sisälle, -
rukoussoturit alkoivat tuoda kaikkea, mitä tarvitsimme.
Kiitos, että Sinä kuolit minun kaltaiseni syntisen edestä.
Lopun ikääni kerron kaikille, kaikkialla, kaikkina aikoina, -
että olen pelastunut, pelastunut, pelastunut.
Portaalimme kaatui, kun kaikki yrittivät ottaa vastaan Kristuksen yhtä aikaa.
Hänen menetelmäänsä on arvosteltu, Bryant sanoo.
Minua suretti, kuinka osa seurakuntalaisista reagoi.
He hyökkäsivät todella ilkeästi ymmärtämättä taustavaikuttimia.
Jeesus käski jättää 99 ja etsiä yhtä kadonnutta.
Seuraan Raamatun esimerkkiä.
Olen valmis riskeeraamaan kaiken.
Bryant sanoo, että ensimmäisten kellaribileiden jälkeen -
147 ihmistä liittyi seurakuntaan verkossa.
Hän on palkannut täysiaikaisen nettipastorin opettamaan heitä.
Kritiikistä huolimatta hän on pitänyt toiset kellarijamit. Lisää on tulossa.
Eric Philips, CBN News.
Tulossa: "Olen löytänyt totuuden."
Entiset muslimit jakavat sanomaa verkossa -
islamilaisen maailman aloittaessa ramadania.
Hän perusti kristillisen tv-työn, joka on maailman suurimpia...
Tervetuloa Klubi 700:aan.
...globaalin avustusjärjestön, joka osoittaa Jumalan rakkautta...
Kiitos avustanne!
...johtavan yliopiston.
Valmistuvat, siirtäkää tupsut.
Hän kirjoitti New York Timesin bestsellerin.
Nyt Pat Robertson haluaa jakaa merkittäviä oivalluksia -
elämästään Jumalan Sanassa.
"Ten Laws for Success" -uutuuskirjassa -
hän avaa voittoisaa työ-, perhe- ja talouselämää.
Opit lakeja, jotka vaikuttavat menestykseen sinun hyväksesi.
Tosielämän ohjekirja, joka voi mullistaa elämäsi.
Tilaa ruudun numerosta -
tai osoitteesta cbn.com -
Pat Robertsonin uutuuskirja "Ten Laws for Success".
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Hei taas! Maailman muslimit viettävät ramadania.
30 päivän paasto- ja rukouskuukausi alkoi huhtikuun lopussa.
Muslimien odotetaan olevan valoisan ajan ilman ruokaa ja vettä.
Tavallisesti iltaisin on iso perheateria ja rukouskokouksia moskeijoissa.
Pandemian vuoksi käytäntöjä on muutettu.
Moskeijat ovat useissa maissa kiinni. Isoja rukouskokouksia ei pidetä.
Monet muslimit rukoilevatkin netissä.
Karanteeni ja sosiaalisten tilanteiden minimointi on lisännyt nettityötä.
Kollegani Wendy Griffith jututti hiljattain pariskuntaa, -
joka evankelioi muslimeja netissä.
Kristuksen luo tulevilla muslimeilla on usein vaikeuksia, vaaroja ja yksinäistä.
Nyt kaiken Jeesuksen takia jättäneitä rohkaistaan uudella videosarjalla.
Se on muslimeille turvallinen paikka kuulla kaltaistensa todistuksia.
Lähi-idän lähetystyöntekijät Tom ja Joann Doyle -
ovat ideoineet "I Found the Church" -nettisivun.
Meillä on heihin nyt Skype-yhteys. Kiva nähdä! - Samaten.
Kunpa voisimme oikein tavata, mutta ajat ovat mitä ovat.
Mitä ifoundthetruth.com-sivustolta -
tai I Found the Truth -Facebook-sivulta löytyy?
Kristityt saavat innoitusta sydänlämpöisistä kertomuksista, -
kuinka muslimit laskivat hinnan, -
antoivat elämän Jeesukselle ja kärsivät seuraukset.
Muslimit kuulevat todistuksia ihmisiltä, -
jotka pohtivat samoja kysymyksiä kuin hekin.
Toivomme, että Jumala vaikuttaa ja monet tulevat Kristuksen uskoon.
Kuulostaa hyvältä. Katsotaanpa yksi traileri.
Vartuin muslimiperheessä. Ajattelin, että olisin muslimi aina.
Isä sanoi, etten voisi olla enää hänen poikansa.
Vastasin: "Siinä tapauksessa valitsen Jeesuksen."
Jumala rakastaa minua.
Hän ei odota, että tulen riittävän hyväksi. En ikinä tule.
Jeesuksessa löysin Jumalan, joka rakastaa minua ja tuli luoksemme.
Olipa voimallista. Näitä todistuksia on paljon.
Tom ja Joann, mistä saitte idean? Miksi se on tärkeä?
Olemme rukoilleet sen puolesta yli kymmenen vuotta.
Kävimme Lähi-idän eri maissa, Jordaniassa, Syyriassa, Libanonissa.
Monien muslimien tarvitsee kuulla totuus Jeesuksesta.
Mutta ei ole monta turvallista paikkaa kuulla se.
Aloimme kuulla entisten muslimien todistuksia.
Ajattelimme, että ne pitää saada ulos.
Kuten trailerista näitte, ne ovat tosi voimallisia.
Kuinka saitte heidät kameran eteen?
Heidänhän on vaarallista puhua uskosta julkisesti.
Ensimmäisten viiden videon henkilöt saivat siihen kutsun Jumalalta.
Jos Hän kutsuu, Hän myös varustaa. Heillä oli täysin peloton asenne.
Sivustonne avattiin viikko sitten. Millainen on ollut palaute?
Netin lisäksi olette Facebookissa.
Huomasin, että videoita on kommentoitu ja katsottu ahkerasti.
Vastaanotto on ollut huikea. Videot koskettavat uskovia.
On kristittyjä, jotka eivät tiedä Kristuksen luo tulleista muslimeista.
Heitä innostaa nähdä, mitä Jumala tekee muslimien parissa.
Videot koskettavat muslimeja.
Yksi viidestä ensimmäisestä välitti videon muslimi-isälleen.
Isä sanoi: "Olen ylpeä sinusta."
"Olemme eri mieltä, mutta rakastan sydäntäsi ja todistustasi."
"Välitän videotasi ystävilleni."
Millaista hedelmää toivotte sivustonne kantavan?
Se on nyt uusi, mutta mitä toivotte, että kymmenessä vuodessa tapahtuu?
Rukoilemme, että miljoonat muslimit alkavat keskustella Jeesuksesta -
ja tulevat ristin juureen.
Toivomme tapaavamme taivaassa miljoonia muslimeja, -
jotka löysivät Jeesuksen videoidemme kautta.
Seurakunta kasvaa lukumäärällisesti eniten juuri Lähi-idässä.
Monet Saudi-Arabiassa tai vaikkapa Gazassa eivät tiedä -
muista uskovista. Tapasimme hiljattain henkilön, -
joka tuli uskoon Gazassa kahdeksan vuotta sitten.
Hän ei tuntenut ketään uskovaa.
Hän luuli olevansa ensimmäinen muslimitaustainen uskova.
Rukoilemme, että miljoonat muslimit kohtaavat Jeesuksen -
ja että seurakunta innostuu muslimityöstä.
Ja rukoilemme, että yksinäiset uskovat muslimimaissa tajuavat, -
että heillä on iso, rakastava perhe.
Niin on. Ja heillä on äiti ja isä teissä kahdessa.
Osoite on ifoundthetruth.com. Se on myös Facebookissa.
Tom ja Joann Doyle, kiitos siitä, mitä teette muslimien hyväksi.
Olette rakkaita. Hyviä vointeja!
Sinä myös. Kiitos.
Tulossa: USA:n hallinto nostaa uskonnonvapaudet valokeilaan.
Ketkä polkevat niitä pahiten? Mitä asialle voi tehdä?
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Kohenna taloutta, ylläpidä kestävää liittoa ja menesty kaikissa toimissasi.
Pat Robertsonin "Ten Laws for Success" -uutuuskirja -
avaa voittoisaa työ-, perhe- ja talouselämää.
Nämä lait auttavat voittamaan elämäsi haasteet ja saavuttamaan tavoitteesi.
Uudistu ja muuta elämäsi Pat Robertsonin uutuuskirjan avulla.
Tilaa puhelimitse tai kotisivuilta.
USA:n uskonnonvapauskomissio nimeää 14 maata, -
joissa uskonnonvapaustilanne on heikoin.
Maista yhdeksän oli jo vuoden 2019 listalla.
Nyt listalle esitetään Intiaa, Nigeriaa, Venäjää, Syyriaa ja Vietnamia.
Komission mukaan hallinnot harjoittavat tai suvaitsevat -
systemaattisia, jatkuvia, räikeitä rikkomuksia.
Komissio kiittää maita, joissa tilanne on kohentunut, -
erityisesti Sudania, jossa 30 vuotta hallinnut diktaattori syrjäytettiin -
ja muodostettiin uusi hallitus.
Tony Perkins johtaa Perhetutkimuskeskusta.
Lisäksi hän istuu USA:n uskonnonvapauskomissiossa.
Jennifer Wishon kyseli häneltä maailman uskonnonvapaustilanteesta.
Jos ajatellaan erityisesti kristittyjä, -
mitkä ovat vaarallisimmat paikat asua ja harjoittaa uskontoa?
Heitä vainotaan ympäri maailman.
Kristittyjä vainotaan ankarasti Pohjois-Koreassa.
Pohjois-Koreasta on tietysti hyvin vaikea saada tietoa.
Se on hyvin suljettu yhteiskunta, jossa tiedonkulkua valvotaan tiukasti.
Nytkin on epäselvyyttä maan johtajan tilanteesta.
Kiina. Uiguureista puhutaan paljon.
Heitä pidetään keskitysleirimäisissä olosuhteissa, -
pakkotyössä.
Puhutaan Falun gongista ja elinryöstöstä.
Nämä asiat ovat uskomattomia. Kiinassa vainotaan myös kristittyjä.
Kiina ei syrji ketään, mitä tulee uskontojen edustajien vainoihin.
Saudi-Arabiassa ei virallisesti ole kristittyjä.
Se ei salli kristittyjen harjoittaa uskontoaan julkisesti.
Erityisesti muslimimaissa lait säätelevät uskosta luopumista.
Uskonnon vaihtamista ei sallita. Olemme ajaneet siihen muutosta.
Pohjois-Korean vankileireillä viruu 50 000 kristittyä.
Ovatko järjestöt varautuneet siihen, että hallinto mahdollisesti kaatuu?
Rukoilemme ilman muuta, että ovet Pohjois-Koreaan avautuvat.
Uskon, että järjestöt ovat valmiit.
Meillähän on jo kokemusta siitä, -
kun rautaesirippu tuli alas Itä-Euroopassa 1990-luvulla.
Kristityt ja muut uskontojen edustajat -
menivät niille alueille auttamaan ja jakamaan uskoa.
Uskon, että samanlaisia tilaisuuksia avautuu, jos se on Pohjois-Korean tie.
Miten tilanne on heikentynyt Nigeriassa?
Väestö on jakautunut aika tasaisesti kahtia.
50 prosenttia on muslimeja, 50 prosenttia kristittyjä.
Siellä toimiva Boko Haram on hyvin järjestäytynyt ja hyvin rahoitettu.
Joidenkin raporttien mukaan se saa rahansa Turkista.
Se on harjoittanut systemaattista terroria.
Se on ottanut panttivankeja ja tappanut kristittyjä.
Hallinto on ollut kykenemätön tai haluton panemaan sitä ruotuun.
Onko suvaitsevaisuus lisääntymässä vai vähenemässä uskontoja kohtaan?
Minua rohkaisee se, että kristityt Yhdysvalloissa -
tiedostavat yhä paremmin, -
että muita uskovia ja muiden uskontojen edustajia vainotaan.
He pyrkivät tekemään asialle jotain.
Nykyhallinto on helpottanut sitä, -
sillä sille uskonnonvapaudet ovat ulkopolitiikan ykköstavoite.
Se on merkittävä asia.
Kun tietoisuus kasvaa, voi tuntua, että ongelma vain kasvaa.
Ongelma on akuutti ja tuntuva.
Mutta en sanoisi, että se kasvaa. Nyt vain tiedämme siitä enemmän.
Tony Perkins, kiitos. - Ole hyvä.
Lisää vainoista maailmalla ja keinoista auttaa vainottuja -
on kotisivuillamme cbnnews.com. Katkon jälkeen käymme Israelissa.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Kotirintamalla.
CBN:n Kotirintamalla-ohjelmassa kerromme sotilaidemme työstä -
heidän puolustaessaan maatamme.
CBN on käynnistänyt hankkeen kotirintaman auttamiseksi.
Se auttaa sotilaiden perheitä yhdessä seurakuntien kanssa -
aina remontoinnista veteraanien hoitomaksuihin.
"Kotirintamalla" tiistaiaamuisin CBN:n uutiskanavalla.
Hei! Olen Kevin Sorbo. Hiljattain luin ilmiömäisen kirjan, -
Pat Robertsonin "Ten Laws for Success".
Uskon kirjan voivan muuttaa sinun ja rakkaittesi elämän.
Kirjassa Pat paljastaa löytämänsä salaisuudet -
ja keinot rikkaaseen ja tyydyttävään elämään.
Kirjassa "Ten Laws for Success" Pat esittelee Raamatun periaatteita, -
jotka avaavat tien tarkoitukseen, täyteyteen ja saavutukseen.
Tilaa kirja puhelimitse tai netissä.
Menestyksen kymmenen lakia.
Suosittelen kirjaa kaikille, jotka haluavat päästä tavoitteisiinsa, -
rakentaa vakaan talouden ja kasvaa Jumala-suhteessaan.
Tilaa Pat Robertsonin uutuuskirja "Ten Laws for Success".
Jumalan siunausta!
Hei taas! Israel vietti tänä vuonna 72. itsenäisyyspäiväänsä -
modernina valtiona.
Juhlapäivä näytti hyvin erilaiselta koronaviruksen takia, -
mutta se ei estänyt ihmisiä juhlimasta. Emily Jones jatkaa.
UUTISKATSAUS ISRAELISTA
Tervetuloa Jerusalemiin Israelin ja Lähi-idän uutiskatsauksen pariin.
Israel vietti itsenäisyytensä 72-vuotisjuhlaa modernina valtiona.
Tavallisesti kadut täyttyvät itsenäisyyspäivänä ihmismerestä -
ja sinivalkoisista lipuista.
Nyt grillijuhlat ja kokoontumiset olivat kiellettyjä koronaviruksen takia.
Tänä vuonna juhlittiin kotona perheen kanssa tai netissä.
Israelissa on yli 15 000 tartunnan- saanutta. Ainakin 200 on kuollut.
Muodostettuaan hallituksen Sinivalkoisten Gantzin kanssa -
pääministeri Netanjahu haluaa edistää tavoitettaan, -
Juudean ja Samarian asutusten liittämistä Israeliin.
Kolme kuukautta sitten Trumpin rauhansuunnitelma -
tunnusti oikeutemme Juudeassa ja Samariassa.
Trump lupasi tunnustaa Israelin suvereniteetin juutalaisyhteisöjen yli -
siellä ja Jordanlaaksossa.
Olen varma, että parin kuukauden päästä lupaus täytetään -
ja juhlimme taas yhtä merkkihetkeä.
Netanjahu puhui ohjelmassa, -
jolla juhlittiin San Remon sopimuksen sadatta vuosipäivää.
Se allekirjoitettiin vuonna 1920. Siinä sovittiin ensikertaa 2 000 vuoteen -
juutalaisvaltion perustamisesta Pyhään maahan.
Netanjahun mukaan San Remo tunnustaa "sen perustotuuden, -
että Israel on juutalaiskansan esi-isien kotimaa."
Maailma jatkaa taistelua koronaviruspandemiaa vastaan.
Yksi israelilaisyritys tuo huipputekniikkaa käsienpesuun.
Soapy on älykäs käsipesuri, joka tappaa covid-19-viruksen.
Se varmistaa tietokonetekniikalla, -
että käyttäjä saa oikean määrän saippuaa ja sopivanlämpöistä vettä.
Järjestelmä tunnistaa kasvot ja opastaa käsienpesussa.
Laite antaa oikean käsienpesu- ympäristön ja teknologian.
Se antaa käyttäjälle palautetta.
Koronakriisin alkamisesta asti Soapy on saanut tiedusteluja 136 maasta.
Tässä kaikki tällä erää.
Kiitos, Emily. Turvallista viikonloppua!
Pysykää turvassa, pysykää terveinä ja pysykää kotona.
Koko CBN:n väen puolesta päämajasta Virginia Beachista -
toivotamme hyvää viikonloppua. Näkemiin ja Jumalan siunausta.
Suomennos: Marianne Tenetz